Rio de Janeiron olympialaisissa 2016 Thompson voitti kultaa 100 metrillä ajalla 10,71 ja 200 metrillä ajalla 21,78 sekä sai hopeaa pikaviestistä. Hän voitti World Relays -kilpailuissa 2017 kultaa 4 × 200 metrin viestissä. Lontoon MM-kilpailuissa 2017 hän oli 100 metrillä viides. Hän sijoittui 60 metrillä neljänneksi Birminghamin MM-hallikilpailuissa 2018. Saman vuoden Gold Coastin Kansainyhteisön kisoissa hän sai pikaviestissä hopeaa ja oli 200 metrillä neljäs.